Lidwina klagde og gråt ofte de første årene med sykdom, men etterhvert fikk hun råd av sin skriftefar til å underordne seg Gud, og hun brukte deretter tiden til å fordype seg i Jesu lidelser. Rundt 1407 begynte hun å få ekstatiske visjoner der hun tok del i Jesu lidelse, så steder både på jorden og i det åndelige og snakket med Gud og helgener. Disse visjonene ble ofte fulgt av enda sterkere smerter.